**Stavba:** Preferencia MHD v Bratislave

**Mestská časť:** Petržalka

**Križovatka:** č. 552a Bratská – Jiráskova – Pajštúnska

č. 552b Bratská – OC TERNO

Križovatka č. 552 Bratská – Jiráskova – Pajštúnska je existujúca štvorramenná svetelne riadená križovatka s odsadeným deleným priechodom pre chodcov na Bratskej ulici (vzdialený cca 170m) medzi zastávkami MHD s označením zastávok Jiráskova. Križovatka je riadená radičom CDS (cestnej dopravnej signalizácie) typu MSL s uvedením do prevádzky v roku 1995.

Pre zabezpečenie preferencie MHD systémom TETRA je potrebná kompletná výmena všetkých prvkov CDS (radič, stožiare, káblové súbory, detekcia vozidiel pomocou magnetometrov a doplnenie detekcie chodcov – dopytové tlačidlá pre chodcov). Radič CDS bude vybavený technológiou pre zapojenie LED návestidiel 24 V a bude rozdelený na dve križovatkové časti. Radič bude mať optické pripojenie do riadiacej centrály KDI (Špitálska ulica). Radič bude vybavený systémom TETRA na preferenciu MHD. Križovatka bude vybavená kamerovým dohľadom. Zemné práce budú v potrebnom rozsahu obsahovať výkopy káblových rýh, základov stožiarov a skríň CDS a ostatných prác potrebných na sfunkčnenie svetelne riadenej križovatky a odsadeného priechodu pre chodcov.

Pripojenie do optickej siete bude na existujúcu vzdušnú optickú sieť, ktorá patrí MG BA. Optický kábel prechádza cez križovatku zavesený na stožiaroch V.O. Optický kábel bude prerušený a bude zriadená optická spojka na pripojenie nového radiča CDS a kamerového dohľadu križovatky. Nový radič bude do optickej siete pripojený najlepšou možnou trasou a zároveň finančne najefektívnejšou. Optický kábel bude typu SM v potrebnom počte vlákien (vzhľadom na existujúcu topológiu siete) s podzemným vedením v HDPE chráničke. HDPE bude zaužívanej farby. Bude na nej názov Metropolitná optická sieť BA s číslom na zástupcu sekcie informatiky na Magistráte hlavného mesta SR Bratislavy a webová stránka v tvare: \*\*\* Metropolitná optická sieť BA \*\*\* www.bratislava.sk \*\*\* +421 25935 6582 \*\*\*, kde sa môže volať v prípade hlásenia poruchy. Názov a číslo bude bielej farby RAL 9010. V prípade budovania optickej trasy vo väčšej vzdialenosti ako 500 metrov v rámci intravilánu bude káblová komora s 30 metrovou káblovou rezervou. V každej komore bude ID marker. ID markre budú aj na odbočkách v trase, alebo pri križovaní s inými trasami. Na iných úsekoch trasy v intraviláne budú guľové markre podľa potreby, preferuje sa však každých 100 metrov. Optické vlákna budú spĺňať parametre optických vlákien podľa ITU-T odporúčaní G.652D a G.657A1. Križovania a súbehy s inými sieťami budú riešené v zmysle požiadaviek STN 73 6005, STN 33 2000-5-52 a ďalších predpisov.

Uvedený obrázok je ilustratívny návrh riešenia. Bližšiu špecifikácia riešenia očakávame v PD.

Prípojka NN bez zmeny.

