**Stavba:** Preferencia MHD v Bratislave

**Mestská časť:** Petržalka

**Križovatka:** č. 543 Osuského – Starohájska

Osuského – Hrobákova

Križovatka č. 543 Osuského – Starohájska je existujúca štvorramenná svetelne riadená križovatka s odsadeným priechodom pre chodcov na Osuského ulici (vzdialený cca 250 m) medzi zastávkami MHD s označením zastávok Hrobákova. Križovatka je riadená radičom CDS (cestnej dopravnej signalizácie) typu MS5X s uvedením do prevádzky v roku 2001.

Pre zabezpečenie preferencie MHD systémom TETRA je potrebná kompletná výmena všetkých prvkov CDS (radič, stožiare, káblové súbory, detekcia vozidiel pomocou magnetometrov, detekcia chodcov – dopytové tlačidlá pre chodcov). Radič CDS bude vybavený technológiou pre zapojenie LED návestidiel 24 V. Radič bude mať optické pripojenie do riadiacej centrály KDI (Špitálska ulica). Radič bude vybavený systémom TETRA na preferenciu MHD. Križovatka bude vybavená kamerovým dohľadom.

Pre odsadený priechod pre chodcov Osuského – Hrobákova je potrebná kompletná výmena prvkov CDS (stožiare, káblové súbory (s min. prierezom žíl kábla 2,5 mm2), detekcia vozidiel pomocou magnetometrov, detekcia chodcov – dopytové tlačidlá pre chodcov). K priechodu pre chodcov budú vybudované nové káblové súbory s potrebným počtom káblových žíl a s potrebným prierezov vodičov kábla (min. 2,5 mm2). Zemné práce budú v potrebnom rozsahu obsahovať výkopy káblových rýh, základov stožiarov a skríň CDS a ostatných prác potrebných na sfunkčnenie svetelne riadenej križovatky s odsadeným priechodom pre chodcov.

Pripojenie do optickej siete bude na existujúcu vzdušnú optickú sieť, ktorá patrí MG BA. Optický kábel prechádza cez križovatku zavesený na stožiaroch V.O. Na stožiari V.O. na nároží ulíc Furdekova – Námestie Hraničiarov pri pravom odbočení z Furdekovej ulice na Námestie Hraničiarov bude zriadená optická spojka. Nový optický kábel bude zaústený do novej optickej spojky a pripojí sa nové optické spojenie nového radiča CDS a kamerového dohľadu križovatky. Nový radič bude do optickej siete pripojený najlepšou možnou trasou a zároveň finančne najefektívnejšou. Prípojný optický kábel bude typu SM v potrebnom počte vlákien (vzhľadom na existujúcu topológiu siete) s podzemným vedením v HDPE chráničke. HDPE bude zaužívanej farby. Bude na nej názov Metropolitná optická sieť BA s číslom na zástupcu sekcie informatiky na Magistráte hlavného mesta SR Bratislavy a webová stránka v tvare: \*\*\* Metropolitná optická sieť BA \*\*\* www.bratislava.sk \*\*\* +421 25935 6582 \*\*\*, kde sa môže volať v prípade hlásenia poruchy. Názov a číslo bude bielej farby RAL 9010. Optické vlákna budú spĺňať parametre optických vlákien podľa ITU-T odporúčaní G.652D a G.657A1. Križovania a súbehy s inými sieťami budú riešené v zmysle požiadaviek STN 73 6005, STN 33 2000-5-52 a ďalších predpisov.

Uvedený obrázok je ilustratívny návrh riešenia. Bližšiu špecifikáciu riešenia očakávame v PD.

Prípojka NN bez zmeny.